pythainlp/thai-wiki-dataset-v3 huggingface dataset:
เฟอร์รารี่ 250 จีทีโอ

เฟอร์รารี่ 250 จีทีโอ (Ferrari 250 GTO) เป็นรถยนต์นั่งสมรรถนะสูง ประเภทจีที (GT car) เครื่องยนต์หน้าลำ ขับเคลื่อนสองล้อท้าย (FR) 2 ประตู 2 ที่นั่ง ผลิตโดยบริษัทรถยนต์สัญชาติอิตาลี เฟอร์รารี่ ระหว่างปี ค.ศ. 1962 - 1964 ด้วยจุดประสงค์เพื่อเข้าร่วมรายการ เอฟไอเอ (FIA) ซึ่ง 250 จีทีโอ ได้เป็นหนึ่งในกรุ๊ปทรี (Group 3) คำว่า "GTO" ย่อมาจาก "Gran Turismo Omologato" หลังเปิดตัวออกมา เฟอร์รารี่ จีทีโอ ก็ได้ตั้งราคาจำหน่ายไว้ที่ $18,000 ในสหรัฐอเมริกา และผู้ที่จะซื้อได้ต้องเป็นคนที่ เอ็นโซ เฟอร์รารี่ ผู้ก่อตั้งเฟอร์รารี่ อนุมัติให้เท่านั้น
ในปีแรก เฟอร์รารี่ 250 จีทีโอ ได้ผลิตออกมาเป็นจำนวนเพียง 36 คัน ใช้ชื่อโฉมว่า 'Series I' จนต่อมาในปี 1964 เฟอร์รารี่ จีทีโอ ก็ได้ปรับแต่งตัวถังเล็กน้อย และใช้ชื่อโฉมนี้ว่า 'Series II'  ซึ่งได้ผลิตมาเพียง 3 คันเท่านั้นรวมทั้งหมดแล้ว เฟอร์รารี่ 250 จีทีโอ ได้ผลิตออกมาเป็นจำนวนทั้งสิ้น 39 คันเท่านั้น
ในปี ค.ศ. 2004 นิตยสาร สปอร์ตคาร์ อินเตอร์เนชั่นแนล ได้จัดอันดับ เฟอร์รารี่ 250 จีทีโอ ให้เป็นรถสปอร์ตอันดับที่ 8 ในหัวข้อรถสปอร์ตแห่งศตวรรษที่ 1960 และยังได้รับการเสนอชื่อให้เป็นรถสปอร์ตที่ยิ่งใหญ่ที่สุดตลอดการอีกด้วย เช่นเดียวกับ นิตยสาร มอเตอร์ เทรนด์ คลาสสิก ได้จัดอันดับให้ เฟอร์รารี่ 250 จีทีโอ เป็น "รถเฟอร์รารี่ที่ยิ่งใหญ่ที่สุดตลอดกาล"
== ข้อมูลทั่วไป ==

=== ข้อมูลทางเทคนิค ===
เฟอร์รารี่ 250 จีทีโอ ใช้เครื่องยนต์ 3.0 ลิตร V12 และ 4.0 ลิตร V12 มีกำลัง 300 PS (220 kW; 300 แรงม้า) แรงบิด 294 N.m. ที่ 5500 rpm ระบบเกียร์ เป็นเกียร์ธรรมดา 5 จังหวะ มีฐานล้อยาว 2,400 มม. (94.5 นิ้ว) น้ำหนักเปล่า ที่ 1,100 กิโลกรัม (2,425 lb) ทำอัตราเร่ง 0-100 กม./ชม. ได้ที่ 6.1 วินาที  ความเร็วสูงสุดที่ 280 กม./ชม. (174 ไมล์/ชม.)
=== การสะสม ===
ด้วยความที่เป็นรถเฟอร์รารี่คลาสสิก ในยุค 60 และมีจำนวนจำกัดเพียง 39 คัน จึงทำให้เฟอร์รารี่ 250 จีทีโอ กลายเป็นรถเฟอร์รารี่ที่มีการเปลี่ยนมือกันมากที่สุด และเป็นรถเฟอร์รารี่ที่มีราคาสูงที่สุด รวมถึงเป็นรถที่มีราคาสูงที่สุดในโลกในฐานะรถประมูล ด้วยราคาประมูลสูงถึง 52 ล้านดอลลาร์
===ราคาของเฟอร์รารี่ 250 จีทีโอ ตั้งแต่ปีแรกที่ผลิตออกมา===

1962-4 (รุ่นใหม่): $18,500
1965 (ธันวาคม): $10,500
1968 (มิถุนายน): $6,000
1969: $2,500
1971 (มกราคม): $9,500
1971 (กรกฎาคม): $12,000
1973 (กรกฎาคม): $17,500 (£7,000)
1975 (ธันวาคม): $48,000
1978: $85,000
1980 (มีนาคม): $180,000-200,000
1983: $300,000
1984: $500,000
1985: $650,000
1986: $1,000,000
1987 (ตุลาคม): $1,600,000
1988 (กรกฎาคม): $4,200,000
1989 (กรกฎาคม): $10,000,000
1990 (มกราคม): $13,000,000
2012 (พฤษภาคม) $35,000,000
2013 (ตุลาคม) $52,000,000
==  ดูเพิ่ม ==
เฟอร์รารี่
เฟอร์รารี่ 599 จีทีบี ฟีโอราโน
เฟอร์รารี่ เอ็นโซ
เฟอร์รารี่ เอฟเอ็กซ์เอ็กซ์
== อ้างอิง==
รถสปอร์ต
250 จีทีโอ
วิชคิงแห่งอังก์มาร์

redirect วิชคิง
คัสทร็อพ-เราค์เซิล

คัสทร็อพ-เราค์เซิล (Castrop-Rauxel) เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี เคยเป็นเมืองเหมืองถ่านหิน เขตเมืองมีพื้นที่ขยายไปถึง 51.66 กม2
เมืองในประเทศเยอรมนี
ทาเกชิ โอกาดะ

ทาเกชิ โอกาดะ 岡田 武史(Okada Takeshi) อดีตนักฟุตบอลญี่ปุ่น เกิดเมื่อวันที่ 25 สิงหาคม 1956
== ผลงาน ==
ทาเกชิ โอกาดะ เป็นญี่ปุ่น ปัจจุบันอายุ 57 ปี (เกิด 25-08-1956)  มีประสบการณ์โชกโชน เป็นนักเตะอาชีพลีกญี่ปุ่น 11 ปี กับทีม ฟูรูกาวะ อิเล็กทริก (ชื่อปัจจุบัน เจฟ ยูไนเต็ด ชิบะ-อิจิฮาระ) เล่นในตำแหน่งกองหลัง ตั้งแต่ปี 1980 จนถึงปี 1990  ติดทีมชาติญี่ปุ่น จากนั้นในปี 1997 ก็ผันตัวเองมาเป็นโค้ชทีมชาติญี่ปุ่น โค้ชทีมสโมสรในเจลีก และไชนีสซุปเปอร์ลีกในเวลาต่อมา
== เกียรติประวัติ ==
คุมทีม โยโกฮามะ เอฟ มารินอส ได้แชมป์เจลีก ปี 2003, 2004
คุมทีมฟุตบอลทีมชาติญี่ปุ่นในศึกฟุตบอลโลก 2010
นักฟุตบอลชาวญี่ปุ่น
ศิษย์เก่าจากมหาวิทยาลัยวาเซดะ
ผู้จัดการทีมฟุตบอลชาวญี่ปุ่น
บุคคลจากโอซากะ
ผู้เล่นเจฟ ยูไนเต็ด ชิบะ
นักฟุตบอลทีมชาติญี่ปุ่น
ผู้จัดการทีมฟุตบอลทีมชาติญี่ปุ่น
ผู้จัดการทีมฮกไกโด คอนซาโดเล ซัปโปโระ
ผู้จัดการทีมโยโกฮามะ เอ็ฟ มารินอส
เกอเลอรัช

เกอเลอรัช (Călărași) เป็นเมืองทางทิศใต้-ตะวันออกของประเทศโรมาเนีย ริมฝั่งแม่น้ำดานูบ อยู่ห่างจากชายแดนบัลแกเรียราว 12 กม. และอยู่ห่างจากบูคาเรสต์ เมืองหลวงของประเทศ ราว 125 กม.
เกอเลอรัช เป็นเมืองศูนย์กลางอุตสาหกรรมผลิตเยื่อไม้ และกระดาษ การผลิตอาหาร อุตสาหกรรมกระจก สิ่งทอ อุปกรณ์ทางแพทย์ และอุตสาหกรรมหนัก
เมืองในประเทศโรมาเนีย
แบตันรูช

แบตันรูช (Baton Rouge) เป็นเมืองหลวงของรัฐลุยเซียนา สหรัฐอเมริกา และเป็นเมืองใหญ่เป็นอันดับ 2 ของรัฐ มีประชากร 229,553 คน จากการสำรวจประชากรในปี ค.ศ. 2010 เขตมหานครโดยรอบ หรือที่รู้จักในชื่อ เกรเตอร์แบตันรูช มีประชากร 802,484 คน (ค.ศ. 2010)
แบตันรูชเป็นเมืองสำคัญด้านอุตสาหกรรม อุตสาหกรรมปิโตรเคมี การแพทย์ และศูนย์กลางการวิจัยที่สำคัญของอเมริกาภาคใต้
== อ้างอิง ==
เมืองหลวงของรัฐในสหรัฐ
เมืองในรัฐลุยเซียนา
เบาท์เซิน

เบาท์เซิน (Bautzen, ), บูดึชิน (อัปเปอร์ซอร์บ: Budyšin), บูดึชึน (โลว์เออร์ซอร์บ: Budyšyn), บูดิชีน (Budyšín) หรือ บูจีชึน (Budziszyn) เป็นเมืองบนเขาในรัฐซัคเซิน ประเทศเยอรมนี ทางทิศตะวันออก ตั้งอยู่บนฝั่งแม่น้ำชเปร มีประชากร 39,743 คน เป็นสถานที่ซึ่งกองทัพปรัสเซียและรัสเซียพ่ายแพ้ต่อจักรพรรดินโปเลียนแห่งฝรั่งเศสเมื่อวันที่ 20-21 พฤษภาคม ค.ศ. 1813
เมืองในประเทศเยอรมนี
รัฐซัคเซิน
แม่น้ำเคต

แม่น้ำเคต (Кеть) เป็นแม่น้ำในครัสโนยาสค์ไครและทอมสค์โอบลาสต์ ในรัสเซีย ต้นน้ำอยู่ทางตอนเหนือของเมืองครัสโนยาสค์ ไหลไปทางตะวันตกลงสู่แม่น้ำอ็อบที่เมืองคัลปาเชโว แม่น้ำมีความยาว 1,621 กม. และมีพื้นที่รองรับน้ำ 94,200 ตร.กม. เป็นน้ำแข็งในปลายเดือนตุลาคมถึงต้นพฤศจิกายน และอยู่ภายใต้น้ำแข็งจนถึงปลายเดือนเมษายน ถึงต้นพฤษภาคม
เคต
สโมสรกีฬาเอพริล 25

เอพริล 25 สปอร์ต คลับ (ฮันกึล: 4.25체육단; ฮันจา: 4.25體育團) หรือรู้จักในนาม 4.25 หรือ เอพริล 25 เป็นหนึ่งในสโมสรฟุตบอลที่ประสบความสำเร็จสูงสุดของเกาหลีเหนือ ครองถ้วยชนะเลิศฟุตบอลลีกเกาหลีเหนือถึง 14 สมัย ชื่อสโมสรมาจากวันสถาปนากองทัพประชาชนเกาหลีเหนือ และสโมสรนี้อยู่ภายใต้การดูแลของกองทัพ
เอพริล 25 มีสโมสรคู่แข่งร่วมเมืองคือ เปียงยาง ซิติ้ สปอร์ต คลับ การลงเตะฟุตบอลนัดดาร์บี้ของทั้งสองสโมสรนี้เป็นที่สนใจและได้รับความนิยมอย่างมากในประเทศเกาหลีเหนือ
==เกียรติประวัติ==
ชนะเลิศฟุตบอลลีกเกาหลีเหนือ: 19 สมัย
: 1985, 1986, 1987, 1988, 1990, 1992, 1993, 1994, 1995, 2002, 2003, 2010, 2011, 2012, 2013, 2015, 2017, 2017–18, 2018-19
==ประวัติการแข่งขันระดับทวีป==
เอเอฟซีคัพ
* รองชนะเลิศ (1): 2019
===ฟุตบอลสโมสรชิงชนะเลิศแห่งเอเชีย===
1986 – รอบคัดเลือก
1987 – รอบคัดเลือก
1988 – รอบคัดเลือก
1989 – รอบแบ่งกลุ่ม
1991 – อันดับ 4
1992 – รอบแบ่งกลุ่ม
== สถิติในทวีป ==
สโมสรฟุตบอลในประเทศเกาหลีเหนือ
สโมสรกีฬาที่ก่อตั้งในปี พ.ศ. 2492
สโมสรฟุตบอลทางทหาร
คิม ยู-จ็อง

คิม ยู-จอง (; Kim Yoo-jung; เกิด 22 กันยายน ค.ศ. 1999) เป็นนักแสดง นางแบบ และพิธีกรชาวเกาหลีใต้ มีชื่อเสียงจากละครเรื่อง ทงอี จอมนางคู่บัลลังก์, ลิขิตรักตะวันและจันทรา, May Queen และ Angry Mom ในปี 2016 เธอรับบทนำครั้งแรกในละครรัก-ประวัติศาสตร์เรื่อง รักเราพระจันทร์เป็นใจ ทางช่องเคบีเอส 2 นอกจากนี้ เธอยังเป็นพิธีกรให้กับรายการเพลง อินกีกาโย ตั้งแต่เดือนพฤศจิกายน ค.ศ. 2013 ถึงเดือนเมษายน ค.ศ. 2016
==ประวัติ==
คิม ยู-จอง เกิดในโซล ประเทศเกาหลีใต้ เข้าสู่วงการบันเทิงครั้งแรกในปี ค.ศ. 2004 ในการประกวดร่วมกับพี่สาวของเธอ ซึ่งเธอได้รับรางวัลยอดนิยมมากที่สุดถึงแม้ว่าเธอจะไม่ได้เป็นหนึ่งในผู้เข้าแข่งขันแล้วก็ตาม ในปีเดียวกันนั้น เธอแสดงภาพยนตร์ครั้งแรกในภาพยนตร์เรื่อง DMZ นอกจากนี้ เธอยังปรากฏอยู่ในภาพยนตร์ฟอร์มยักษ์หลาย ๆ เรื่อง เช่น Sympathy for Lady Vengeance, All for Love, The Chaser และ Haeundae ในปี ค.ศ. 2006 คิมก็เริ่มการแสดงบนจอโทรทัศน์
คิมกลายเป็นนักแสดงเด็กที่ดังในเกาหลี
ในปี ค.ศ. 2008 เธอได้รับรางวัลการแสดงของเธอครั้งแรกในฐานะนักแสดงเด็กยอดเยี่ยม ในละครเรื่อง อิลจิแม วีรบุรุษจอมโจร รวมถึงได้รับเสียงวิจารณ์เชิงบวกในละครเรื่อง ทงอี จอมนางคู่บัลลังก์ และ เปลวไฟแห่งความปรารถนา
==ผลงาน==
===ละครโทรทัศน์===
===รายการทางโทรทัศน์===
===ภาพยนตร์===
===มิวสิกวิดีโอ===
==รางวัล==

==อ้างอิง==
==แหล่งข้อมูลอื่น==
Kim Yoo-jung Instagram
Kim Yoojung Thai fans
Kim You-jung at Cyworld
Kim You-jung  at SidusHQ
นักแสดงเกาหลีใต้
นักแสดงหญิงชาวเกาหลีใต้
นักแสดงภาพยนตร์ชาวเกาหลีใต้
นักแสดงภาพยนตร์หญิงชาวเกาหลีใต้
นักแสดงเด็กหญิงชาวเกาหลีใต้
บุคคลจากโซล
สถานีรถไฟอูเมดะ

สถานีรถไฟอูเมดะ  เป็นสถานีรถไฟตั้งอยู่ในแขวงคิตะ นครโอซากะ จังหวัดโอซากะ ทางตอนเหนือของศูนย์กลางธุรกิจโอซากะ ถือเป็นสถานีรถไฟที่คับคั่งที่สุดในภูมิภาคญี่ปุนตะวันตก มีจำนวนผู้โดยสารผ่าน 2,343,727 คนต่อวัน ในปี ค.ศ. 2002
== เส้นทางรถไฟเปิดบริการ ==
รถไฟฮันกีว - สายโคเบะ, สายเกียวโต, สายทาการาซูกะ
รถไฟฟ้าฮันชิง - สายหลัก
รถไฟใต้ดินเทศบาลโอซากะ - สายมิโดซุจิ
อูเมดะ
พงษ์อุดม ตรีสุขี

นายพงษ์อุดม ตรีสุขี (เกิด 16 พฤศจิกายน พ.ศ. 2488) อดีตสมาชิกสภาผู้แทนราษฎรจังหวัดพระนครศรีอยุธยา 3 สมัย
== ประวัติ ==
นายพงษ์อุดม ตรีสุขี เกิดเมื่อวันที่ 16 พฤศจิกายน พ.ศ. 2488 เป็นบุตรของนายสมพงษ์ ตรีสุขี และ นางอุบล ตรีสุขี สำเร็จการศึกษา นิติศาสตรบัณฑิต จาก มหาวิทยาลัยธรรมศาสตร์ และ รัฐประศาสนสตรมหาบัณฑิต สาขา การบริหาร จาก Hardford University ประเทศสหรัฐอเมริกา
== งานการเมือง ==
พงษ์อุดม ได้รับเลือกตั้งสมาชิกสภาผู้แทนราษฎรครั้งแรก ใน เดือนกันยายน พ.ศ. 2535 สังกัดพรรคกิจสังคม และได้รับเลือกติดต่อกันจนถึง พ.ศ. 2539 รวม 3 สมัย
พ.ศ. 2544 พงษ์อุดม ลงสมัครรับเลือกตั้งในพื้นที่เขต 5 จังหวัดพระนครศรีอยุธยา ก่อนที่จะไม่ได้รับเลือกตั้ง โดยพ่ายแพ้ให้กับ นายบุญพันธ์ แขวัฒนะ จากพรรคไทยรักไทย
พ.ศ. 2550 พงษ์อุดม ได้กลับมาลงสมัครรับเลือกตั้งอีกครั้งในสังกัด พรรครวมใจไทยชาติพัฒนา แต่ก็ไม่ได้รับการเลือกตั้ง เนื่องจากอยู่ในอันดับที่ 11 ได้ 13,383 คะแนน
=== สมาชิกสภาผู้แทนราษฎร ===
พงษ์อุดม ตรีสุขี ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดพระนครศรีอยุธยา สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดพระนครศรีอยุธยา สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดพระนครศรีอยุธยา สังกัดพรรคชาติพัฒนา (พ.ศ. 2535)
== เครื่องราชอิสริยาภรณ์ ==
== อ้างอิง ==
บุคคลจากอำเภอเสนา
นักการเมืองไทย
สมาชิกสภาผู้แทนราษฎรจังหวัดพระนครศรีอยุธยา
พรรคกิจสังคม
พรรคชาติพัฒนา (พ.ศ. 2535)
พรรคชาติพัฒนา (พ.ศ. 2550)
บุคคลจากคณะนิติศาสตร์ มหาวิทยาลัยธรรมศาสตร์
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ม.ว.ม.
ผู้แจ้งเบาะแส

ผู้แจ้งเบาะแส (whistleblower, ผู้เป่านกหวีด) หมายถึงบุคคลผู้นำข้อมูลภายในขององค์กร เกี่ยวกับการกระทำผิดกฎหมาย การใช้อำนาจที่ไม่ชอบด้วยกฎหมาย การทุจริต การใช้เงินอย่างไม่ถูกต้อง การทุจริต หรือการกระทำที่เป็นภัยต่อสุขภาพและความปลอดภัยของสังคม ออกมาเปิดเผยต่อสาธารณะ เพื่อให้มีการสอบสวนหาข้อเท็จจริง หรือนำมาใช้เป็นหลักฐานในการดำเนินคดีกับผู้เกี่ยวข้อง
ในหลายประเทศ มีการตรากฎหมายคุ้มครองผู้นำข้อมูลเกี่ยวกับการกระทำผิดปรกติภายในองค์กรออกมาเปิดเผย ไม่ว่าเจ้าหน้าที่รัฐหรือพนักงานบริษัท เช่น สหรัฐ สหราชอาณาจักร ออสเตรเลีย
==อ้างอิง==
==แหล่งข้อมูลอื่น==
จริยธรรมทางธุรกิจ
เสรีภาพในการแสดงออก
คำศัพท์การเมือง
กฎหมายแรงงาน
ชิคาโก แอล สายสีเหลือง

ชิคาโก แอล สายสีเหลือง หรือชื่อเดิม สโกเกียสวิฟต์ เป็นส่วนหนึ่งของเส้นทางชิคาโก แอล ภายใต้องค์การขนส่งชิคาโก มีระยะทางเพียง  โดยวิ่งจากสถานีถนนโฮวาร์ด ทางตอนเหนือ จนถึงสถานีสโกเกียในเมืองสโกเกีย และมีสถานีรายทางเพียงสถานีเดียว คือสถานีโอกตันสโกเกีย
== รายชื่อสถานี ==
== อ้างอิง ==
== แหล่งข้อมูลอื่น ==
Train schedule (PDF)  at CTA official site
Yellow Line at Chicago-L.org
City of Evanston website on the public study to reestablish either the Ridge, Asbury, or Dodge station 
รถไฟฟ้าใต้ดินในชิคาโก
ชิคาโก แอล สายสีเขียว

สายสีเขียว เป็นส่วนหนึ่งของชิคาโก แอล และเป็นเพียงเส้นทางเดียวที่มีเส้นทางเป็นทางยกระดับทั้งหมด มีระยะทางทั้งสิ้น  จำนวน 30 สถานี ผู้โดยสาร 70,554 คนต่อวัน (ในปี ค.ศ. 2012)
==Station listing==
== อ้างอิง ==
== แหล่งข้อมูลอื่น ==
Green Line at Chicago-L.org
รถไฟฟ้าใต้ดินในชิคาโก
ชิคาโก แอล สายสีน้ำเงิน

สายสีน้ำเงิน หรือชื่อเดิม สายโอแฮร์คองเกรส หรือ สายตะวันตก-ตะวันตกเฉียงเหนือ เป็นเส้นทางหนึ่งในระบบชิคาโก แอล มีระยะทาง  (68 นาที) ที่ผ่านเข้าไปเชื่อมต่อกับท่าอากาศยานนานาชาติโอแฮร์ จากทั้งหมด  33 สถานี มีจำนวนผู้โดยสารเฉลี่ย 64,978 คนต่อวัน (คำนวณจากวันทำงานของปี ค.ศ. 2022)
== รายชื่อสถานี ==
== อ้างอิง ==
== แหล่งข้อมูลอื่น ==
Blue Line at Chicago-L.org
รถไฟฟ้าใต้ดินในชิคาโก
รถไฟฟ้าเชื่อมท่าอากาศยานในสหรัฐ
คิม โซ-ฮย็อน

คิม โซ-ฮย็อน (เกาหลี: 김소현; ฮันจา: 金所泫; เกิด 4 มิถุนายน ค.ศ. 1999) หรือที่รู้จักในชื่อ โซ-ฮย็อน เป็นนักแสดง พิธีกร นางแบบชาวเกาหลีใต้ เธอเริ่มเข้าสู่วงการบันเทิงในฐานะนักแสดงเด็กในปี 2006 และเริ่มเป็นที่รู้จักการแสดงบทร้ายในละครเรื่อง The Moon That Embraces the Sun (2012) และผู้หญิงที่ตกอยู่ในโศกนาฏกรรมอย่างเรื่อง Missing You (2013) จนถูกตั้งฉายาให้เป็น Nation's Little Sister, ราชินีแห่งดาราเด็ก และเทพีแห่งละครประวัติศาสตร์
คิม โซ-ฮย็อนรับบทเป็นนักแสดงนำครั้งแรกในละครวัยรุ่นอย่างWho Are You: School 2015 (2015) และตั้งแต่นั้นมาเธอได้รับบทแสดงนำในละครเรื่อง Page Turner (2016), The Emperor: Owner of the Mask (2017), Radio Romance (2018) และละครโทรทัศน์ที่สร้างจากเว็บตูน อาทิ เรื่อง Hey Ghost, Let's Fight (2016), Love Alarm (2019) และ The Tale of Nokdu (2019) นอกจากนี้เธอยังเป็นพิธีกรของทางสถานีเอ็มบีซี ในรายการ Music Core และรายการ UNDER19 (2019) อีกด้วย
==ผลงาน==
===ภาพยนตร์===
===ละครโทรทัศน์===
2023    My lovely liar   ทีวีเอ็น  มกซลฮี
=== วาไรตี้โชว์ ===
=== โฆษณา ===
Hanyul (2018)
Pocari Sweat (2015)
Elite (2014-2015)
SOUP (2014-ปัจจุบัน)
Taepung Naengmyeon (2014)
UNIONBAY (2014)
TN Cosmetics (2013)
LG U+ (2013)
Nintendo DS (2012)
Peripera (2015-2018)
SKONO CF (2017)
=== ถ่ายแบบ ===
Vouge Girl
Marie Claire
1st Look
Ceci Campus
Nylon
===มิวสิกวิดีโอ===
==ผลงานอื่นๆ==
===ละครเพลง===
==รางวัล==
==อ้างอิง==
==แหล่งข้อมูลอื่น==
Kim So-hyun  at Cyworld 
Kim So-hyun  at SidusHQ
ชิคาโก แอล สายสีม่วง

สายสีม่วง เป็นส่วนหนึ่งขององค์การขนส่งชิคาโก เป็นเส้นทางที่อยู่เหนือสุดของระบบ ในเดือนกันยายน ค.ศ. 2012 มีจำนวนผู้โดยสาร 45,036 คนต่อวัน ให้บริการในวันธรรมดา เวลา 4.30-1:45 น. วันเสาร์ 5.05-2.15 น. และวันอาทิตย์ 6.05-1.45 น. เส้นทางนี้รู้จักกันโดยทั่วไปในชื่อ สายอีวานสโตน
==Station listing==
Between Clark/Lake and Washington/Wells, Purple Line Express trains operate clockwise around the Inner Loop. After stopping at Washington/Wells, trains return to Merchandise Mart then make all stops back to Linden.
== อ้างอิง ==
== แหล่งข้อมูลอื่น ==
Purple Line at Chicago-L.org
Train schedules  at CTA official site
รถไฟฟ้าใต้ดินในชิคาโก
บุหรงสุเทพ

บุหรงสุเทพ  เป็นพืชในสกุลบุหรง วงศ์ Annonaceae เป็นไม้ยืนต้นขนาดเล็ก ใบรูปรี ที่ด้านล่างของใบมีนวลสีขาวดอกมี 3 กลีบ ประกบกันเป็นแท่งสามเหลี่ยม ผลกลุ่มโดยมีผลย่อย 7-8 ผล ทรงกระบอกยาว ออกดอกช่วงเมษายน-มิถุนายน เป็นไม้ถิ่นเดียวของไทย พบทางภาคเหนือตอนบน พบครั้งแรกในประเทศไทยเมื่อ 9 เมษายน พ.ศ. 2454 โดยหมอคาร์ ชาวไอริช ชื่อสปีชีส์ตั้งตามชื่อดอยสุเทพ จังหวัดเชียงใหม่ ซึ่งเป็นที่ที่พบพืชนี้ครั้งแรก
== อ้างอิง ==
ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551  หน้า 102
วงศ์กระดังงา
ชิคาโก แอล สายสีชมพู

ชิคาโก แอล สายสีชมพู เป็นเส้นทางรถไฟฟ้าระยะทาง  (35 นาที) ของชิคาโก แอล ดำเนินการโดยองค์การขนส่งชิคาโก เป็นเส้นทางที่เปิดให้บริการล่าสุด มีเส้นทางบางส่วนที่ใช้รางร่วมกับสายสีเขียว ผู้โดยสาร 33,737 คนต่อวัน เนื่องจากเป็นเส้นทางใหม่ จึงไม่มีชื่อเรียกสามัญเหมือนเส้นทางอื่น ๆ ชื่อเส้นทางในระหว่างออกแบบโครงการคือ สายสีเงิน แต่ได้เปลี่ยนมาเป็นสายสีชมพูในภายหลัง
==Station listing==
After stopping at Washington/Wells, Pink Line trains return to Clinton, then make all stops back to 54th/Cermak.
== อ้างอิง ==
== แหล่งข้อมูลอื่น ==
Pink Line at Chicago-L.org
CTA Selects Winning Essay of Name the Line Contest  - CTA Press Release on the Pink line
รถไฟฟ้าใต้ดินในชิคาโก
เดอะลูป (ชิคาโก แอล)

เดอะลูป เป็นเขตเส้นทางรถไฟฟ้าวงกลมยาว  ซึ่งเป็นศูนย์กลางของชิคาโก แอล โดยในส่วนนี้ มีผู้โดยสาร 72,786 คนต่อวัน มีแนวเส้นทางตามถนน 4 สาย ได้แก่ ถนนทะเลสาบ (ฝั่งเหนือ), ถนนวาบัช (ฝั่งตะวันออก), ถนนวันบูเรน (ฝั่งใต้) และถนนเลส์ (ฝั่งตะวันตก) โดยเป็นเส้นทางผ่านของรถไฟฟ้า 5 สาย ได้แก่ สายสีส้ม สายสีเขียว สายสีม่วง สายสีน้ำตาล และสายสีชมพู
== อ้างอิง ==
== แหล่งข้อมูลอื่น ==
Historic American Engineering Record (HAER) No. IL-1, "Union Elevated Railroad, Union Loop"
Loop Elevated at Chicago-L.org
รถไฟฟ้าใต้ดินในชิคาโก
เส้นทางรถไฟวงกลม
พู่ระหง

พู่ระหง  เป็นพืชในสกุลชบา เป็นพืชพื้นเมืองในแอฟริกาตะวันออก ตั้งแต่ เคนยา แทนซาเนีย และโมซัมบิก ลักษณะดอกคล้ายชบาแต่ดอกห้อยลง กลีบดอกสีแดงสดหรือชมพู ใช้เป็นไม้ประดับ
== อ้างอิง ==
จารุพันธ์ ทองแถม. พืชมหัศจรรย์โลกวิกฤติ. กทม. เศรษฐศิลป์. 2555
สกุลชบา
ไม้ดอกไม้ประดับ
กระชายสยาม

กระชายสยาม  เป็นพืชในสกุลกระชาย วงศ์ Zingiberaceae มีเหง้าขนาดเล็กอยู่ใต้ดิน รากสะสมอาหารเป็นทรงกระบอก ใบรูปใบหอก 2–3 ใบ ส่วนเหนือดินจะเหี่ยวแห้งช่วงฤดูแล้ง แทงช่อดอกขึ้นมาในเดือนเมษายน โดยจะเกิดช่อดอกก่อนเกิดใบ เมื่อดอกเหี่ยวแห้งไปแล้วจึงจะเกิดใบขึ้นมา พบครั้งแรกในประเทศไทยเมื่อ พ.ศ. 2489 ที่จังหวัดกาญจนบุรี โดย G. Den Hoed ชาวเนเธอร์แลนด์ บนเขาหินปูน ชื่อสปีชีส์ตั้งเป็นเกียรติแก่ประเทศไทย
== อ้างอิง ==
สกุลกระชาย
ว่านอ้ายใบ้

ว่านอ้ายใบ้  เป็นพืชในสกุลสาวน้อยประแป้ง วงศ์ Araceae ในสมัยก่อนนักเลงและนักมวยเชื่อว่าว่านชนิดนี้ทำให้คงกระพัน ชกมวยแล้วไม่เกิดแผลแตก โดยจะนำว่านส่วนลำต้นมาห่อด้วยมะขามเปียกแล้วกลืนลงไป ทำให้มีอาการชาตามผิวหน้า แขน ขา คอบวม ลิ้นคับปาก พูดไม่ได้ เมื่อใช้มีดฟันจะเกิดรอยช้ำหรือเป็นรอยแดง
== อ้างอิง ==
จารุพันธ์ ทองแถม. พืชมหัศจรรย์โลกวิกฤติ. กทม. เศรษฐศิลป์. 2555
วงศ์บอน
อันดับขาเขียด

อันดับขาเขียด หรือ Alismatales เป็นอันดับของพืชมีดอกที่มีสมาชิก 4500 สปีชีส์ พืชในอันดับนี้ส่วนใหญ่เป็นพืชน้ำ
==การจัดจำแนกระบบ APG==
Angiosperm Phylogeny Group system และ APG II จัดให้อันดับนี้เป็นพืชใบเลี้ยงเดี่ยว และรวมวงศ์ Araceae เข้าไว้ด้วย APG III ได้ต่างไปโดยรวมวงศ์ Limnocharitaceae เข้ากับวงศ์ Alismataceae แยกสกุล Maundia (เดิมอยู่วงศ์ Juncaginaceae) มาเป็นวงศ์ Maundiaceaeซึ่งมีเพียงสกุลเดียว
วงศ์  Alismataceae (รวม Limnocharitaceae)
วงศ์  Aponogetonaceae
วงศ์  Araceae
วงศ์  Butomaceae 
วงศ์ Cymodoceaceae
วงศ์  Hydrocharitaceae
วงศ์  Juncaginaceae
วงศ์  Posidoniaceae
วงศ์  Potamogetonaceae
วงศ์   Ruppiaceae
วงศ์  Scheuchzeriaceae
วงศ์  Tofieldiaceae
วงศ์  Zosteraceae
== อ้างอิง ==
อันดับขาเขียด
เพรสคอตต์ บุช

เพรสคอตต์ เชลดอน บุช (Prescott Sheldon Bush, 15 พฤษภาคม ค.ศ. 1895 - 8 ตุลาคม ค.ศ. 1972) เป็นนายธนาคารและเป็นนักการเมือง เพรสคอตต์ บุช เป็นบิดาของจอร์จ เอช. ดับเบิลยู. บุช (ประธานาธิบดีสหรัฐอเมริกาคนที่ 41) เป็นปู่ของจอร์จ ดับเบิลยู. บุช (ประธานาธิบดีสหรัฐอเมริกาคนที่ 43) และเจบ บุช (ผู้ว่าการรัฐฟลอริดาคนที่ 43)
== ชีวิตส่วนตัว ==
เพรสคอตต์ บุชแต่งงานกับ โดโรธี วอล์กเกอร์ ในวันที่ 6 สิงหาคม ค.ศ. 1921 ที่เคนน์บังค์พอร์ต รัฐเมน พวกเขามีลูก 5 คน ได้แก่ เพรสคอตต์  (10 สิงหาคม ค.ศ. 1922 – 23 มิถุนายน ค.ศ. 2010) จอร์จ เอช. ดับเบิลยู. บุช (เกิด 1924 เขาได้รับการตั้งชื่อตามพ่อของโดโรธี จอร์จ เฮอร์เบิร์ต วอล์กเกอร์) แนนซี เอลลิส (เกิด 1926) โจนาธาน บุช (เกิด 1931) และ วิลเลียม "บัคกี้" บุช (เกิด 1938)
== บรรพบุรุษ ==
== งานเขียน ==
บทความที่เขียนโดยเพรสคอตต์ บุช ประกอบด้วย
"Timely Monetary Policy," วารสาร Banking, มิถุนายน 1955 และ กรกฎาคม 1955
"To Preserve Peace Let's Show the Russians How Strong We Are!" นิตยสาร Reader's Digest, กรกฎาคม 1959
"Politics Is Your Business," Chamber of Commerce, State of New York, นิตยสาร Bulletin, พฤษภาคม 1960
== อ้างอิง ==
== แหล่งข้อมูลอื่น ==
University of Connecticut's profile of Prescott Bush 
Bush Family Tree
ตระกูลบุช
บุคคลจากรัฐโอไฮโอ
เสียชีวิตจากมะเร็งปอด
บุญส่ง ไข่เกษ

ผู้ช่วยศาสตราจารย์ บุญส่ง ไข่เกษ สมาชิกวุฒิสภาไทย ชุดที่ 12 อดีตสมาชิกวุฒิสภา จังหวัดตราด เป็นสมาชิกสภาผู้แทนราษฎรไทย ชุดที่ 21 สังกัดพรรคประชาธิปัตย์ เป็นสมาชิกสภาที่ปรึกษาเศรษฐกิจและสังคมแห่งชาติ และเป็นอาจารย์ประจำวิทยาลัยนครราชสีมา
== ประวัติ ==
บุญส่ง ไข่เกษ เกิดเมื่อวันที่ 1 มกราคม พ.ศ. 2492 ที่อำเภอเขาสมิง จังหวัดตราด เป็นบุตรของนายเสรี กับนางมะลิ ไข่เกษ สำเร็จการศึกษาระดับปริญญาตรีจาก 2 สถาบัน คือ ปริญญาวิทยาศาสตร์บัณฑิต (สุขาภิบาล) เกียรตินิยมอันดับ 2 รางวัลเหรียญทอง จากมหาวิทยาลัยมหิดล ปริญญารัฐศาสตร์บัณฑิต และนิติศาสตร์บัณฑิต จากมหาวิทยาลัยสุโขทัยธรรมาธิราช เขาสำเร็จการศึกษาระดับปริญญาโทวิศวกรรมศาสตร์มหาบัณฑิต (วิศวกรรมสุขาภิบาล) จากจุฬาลงกรณ์มหาวิทยาลัย ปริญญาโทสาธารณสุขศาสตร์ สาขาการจัดการคุณภาพน้ำ จากมหาวิทยาลัยทูเลน สหรัฐอเมริกา และปริญญาเอกวิศวกรรมเคมี เกียรตินิยมดีมาก จาก Université Savoie ประเทศฝรั่งเศส
== การทำงาน ==
บุญส่ง ไข่เกษ เคยเป็นอาจารย์ประจำ และหัวหน้าภาควิชาวิทยาศาสตร์อนามัยสิ่งแวดล้อม คณะสาธารณสุขศาสตร์ มหาวิทยาลัยมหิดล ตั้งแต่ปี พ.ศ. 2515 ถึง พ.ศ. 2537 ดำรงตำแหน่งทางวิชาการเป็นผู้ช่วยศาสตราจารย์ ต่อมาลาออกจากราชการ เข้าทำงานที่บริษัทที่ปรึกษาด้านวิศวกรรมและสิ่งแวดล้อม ในปี พ.ศ. 2537
บุญส่ง ไข่เกษ ได้ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ในพื้นที่จังหวัดตราด สังกัดพรรคประชาธิปัตย์ และได้รับเลือกตั้งเป็นสมัยแรก ต่อมาในปี พ.ศ. 2549 เขาได้หันมาลงสมัครและได้รับเลือกตั้งเป็นสมาชิกวุฒิสภาจังหวัดตราด แต่ยังไม่ได้ปฏิบัติหน้าที่ได้เกิดการรัฐประหารในเดือนกันยายนของปีเดียวกัน ต่อมาในปี พ.ศ. 2553 เขาได้รับการสรรหาและเลือกตั้งเป็นสมาชิกสภาที่ปรึกษาเศรษฐกิจและสังคมแห่งชาติ ชุดที่ 3
ต่อมาในปี พ.ศ. 2557 ได้ลงสมัครและได้รับเลือกตั้งเป็นสมาชิกวุฒิสภาจังหวัดตราดอีกครั้งหนึ่งโดยเป็นสมาชิกวุฒิสภาไทยระหว่างวันที่ 30 มีนาคม พ.ศ. 2557 – 24 พฤษภาคม พ.ศ. 2557 และสิ้นสุดลงเนื่องจากรัฐประหาร
ภายหลังการรัฐประหารในประเทศไทย พ.ศ. 2557 เขาได้เข้าทำงานเป็นอาจารย์ประจำคณะสาธารณสุขศาสตร์และเทคโนโลยีสุขภาพ วิทยาลัยนครราชสีมา และเขาเป็นที่ปรึกษาด้านวิศวกรรมและสิ่งแวดล้อมทำการศึกษา EIA และ HIA ในโครงการสำคัญหลายโครงการ อาทิ โครงการทางด่วนพิเศษรามอินทรา-วงแหวนรอบนอก โครงการโรงไฟฟ้าพลังความร้อนร่วมระยอง โครงการประตูระบายน้ำปากพนัง โครงการเขื่อนผาจุก โครงการเขื่อนแม่วง โครงการอ่างเก็บน้ำคลองสะตอ
ในปี พ.ศ. 2562 ได้รับแต่งตั้งเป็นสมาชิกวุฒิสภา
== เครื่องราชอิสริยาภรณ์ ==
== อ้างอิง ==
บุคคลจากจังหวัดตราด
นักการเมืองไทย
สมาชิกสภาผู้แทนราษฎรจังหวัดตราด
สมาชิกวุฒิสภาจังหวัดตราด
สมาชิกวุฒิสภาไทยแบบแต่งตั้ง
พรรคประชาธิปัตย์
ผู้ช่วยศาสตราจารย์
บุคคลจากคณะสาธารณสุขศาสตร์ มหาวิทยาลัยมหิดล
บุคคลจากสาขาวิชารัฐศาสตร์ มหาวิทยาลัยสุโขทัยธรรมาธิราช
บุคคลจากสาขาวิชานิติศาสตร์ มหาวิทยาลัยสุโขทัยธรรมาธิราช
นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
บุคคลจากวิทยาลัยนครราชสีมา
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ม.ว.ม.
เฟอร์รารี่ เอฟเอฟ

เฟอร์รารี่ เอฟเอฟ (Ferrari FF) เป็น รถยนต์นั่งประเภทหรูหราสมรรถนะสูง เครื่องยนตร์กลางลำหน้า ขับเคลื่อนสี่ล้อ (AWD) 2 ประตู 2+2 ที่นั่ง ผลิตโดยบริษัทรถยนต์สัญชาติอิตาลี เฟอร์รารี่ เปิดตัวครั้งแรกในงานเจนีวามอเตอร์โชว์ ในเดือนมีนาคม ปี ค.ศ. 2011 เฟอร์รารี่ เอฟเอฟ ยังเป็นรุ่นแรกของเฟอร์รารี่ที่ใช้ระบบขับเคลื่อน 4 ล้อ (AWD) เอฟเอฟมีความยาว ยาวกว่า เฟอร์รารี่ เอฟ12เบอร์ลิเนตทา ถึง 289 มม. โดยที่ทั้ง 2 เป็นรถ 4 ที่นั่งเหมือนกัน ลักษณะตัวถังของ เอฟเอฟ ได้รับคำอธิบายว่า เป็นรถชูดทิง-เบรก (Shooting-brake) ซึ่งเป็นชนิดของรถสปอร์ตที่มีท้าย ด้านหลัง หรือที่เรียกรู้จักกันดีในปัจจุบันว่า วากอน (Wagon) ทำให้รถคันนี้มีประตู 3 บานด้วยกัน
เฟอร์รารี่ เอฟเอฟ ออกแบบมาเพื่อแทนที่ เฟอร์รารี่ 612 สคากลิตติ ( Ferrari 612 Scaglietti ) ที่ได้ยกเลิกการผลิตไปในปี ค.ศ. 2011 คำว่า "เอฟเอฟ" มีความหมายว่า "Ferrari Four" ซึ่งแปลว่า 4 ที่นั่ง และ ขับเคลื่อน 4 ล้อ เอฟเอฟ สามารถทำความเร็วสูงสุดได้ถึง 335 กม./ชม. (208 ไมล์/ชม.) และอัตราเร่ง 0-100 กม./ชม. ได้ที่ 3.7 วินาที จนทำให้เฟอร์รารี่ เอฟเอฟ ได้ทำการบันทึกในกินเนสส์บุ๊ค ว่า "เป็นรถ 4 ที่นั่งที่เร็วที่สุดในโลก" เฟอร์รารี่ เอฟเอฟ ได้ตั้งราคาจำหน่ายมาตราฐานไว้ที่ $300,000 กับจำนวน 800 คัน ที่จะผลิตในช่วงปีแรก
เฟอร์รารี่ เอฟเอฟ มาพร้อมกับเครื่องขนาด 6.3 ลิตร ( 6,262 cc ) V12 มีกำลัง 660 PS (485 kW; 651 hp) ที่ 8,000 rpm และแรงบิดสูงสุด 683 N·m (504 lb·ft) ที่ 6000 rpm เป็นระบบเกียร์อัตโนมัติ 7 จังหวะ เช่นเดียว เอฟ12เบอร์ลิเนตทา, แคลิฟอร์เนีย, 458 อิตาเลีย
เอฟเอฟ ชนะรางวัล "เอสเททคาร์แห่งปี 2011" ( Estate Car of the Year 2011 ) จากท็อปเกียร์ และในวันศุกร์ที่ 31 พฤษภาคม ปี ค.ศ. 2013 กระทรวงพลังงานของสหรัฐ ก็ได้มอบรางวัลให้ เฟอร์รารี่ เอฟเอฟ ที่มีขนาดเครื่อง 12 สูบ 6.3 ลิตร กับเกียร์อัตโนมัติ 7 จังหวะ ในฐานะ "รถมิตไซ-คลาส ที่ใช้น้ำมันน้อยที่สุด" (Least Fuel Efficient Car in the midsize class) คู่กับ เบนท์ลีย์ มัวซานน์
==  ดูเพิ่ม ==
เฟอร์รารี่
เฟอร์รารี่ 458 อิตาเลีย
เฟอร์รารี่ แคลิฟอร์เนีย
เฟอร์รารี่ เอฟ12เบอร์ลิเนตต้า
== อ้างอิง ==
รถสปอร์ต
เอฟเอฟ